《得上海李梯云书中述吾友南汇张啸山语感而有作》
清代·汪曰桢

未习脂韦媚世资，闲官冷署且栖迟。《四愁》平子兼多病，五短文通祇自知。

尺素偶然贻友讯，寸长何敢作人师。青云冠盖多如许，齿及衰翁恐未宜。

作者简介：（1813—1881）浙江乌程人，字刚木，号谢城，又号薪甫。咸丰二年举人。官会稽教谕。精史学，又长于算学、音韵学。与李善兰友善，常相通信讨论。有《历代长术辑要》、《四声切韵表补正》、《如积引蒙》、《玉鉴堂诗存》、《栎寄诗存》。